
Contract de sponsorizare

Semnat astazi ........................, intre:

1. Partile
S.C. URSUS BREWERIES S.A., societate administrata in sistem dualist, („Ursus Breweries”) cu sediul social situat in Bucuresti, str. Calea Victoriei nr. 145, et.4-5, inregistrata la Oficiul Registrului Comertului de pe langa Tribunalul Bucuresti sub. Nr. J40/20456/2005, Cod inregistrare fiscal RO199095, reprezentata prin Andrew Highcock, Presedinte,  denumit in continuare SPONSOR.
si

Casa de Cultura a Municipiului Timisoara, cu sediul in Timisoara, str. Miron Costin  nr.2 , tel/fax 0256-498.214 , cod fiscal nr. 2483475  , cont virament RO67TREZ6215010XXX000405, deschis la Trezoreria sucursala Timisoara – reprezentanta prin domnul director Pavel Dehelean, denumit in continuare Beneficiar.

2. Temeiul legal
Temeiul legal al acestui contract il constituie Legea nr. 32/1994, “Legea privind sponsorizarea”, cu modificarile si completarile ulterioare.

3. Obiectul contractului
Obiectul prezentului contract consta in sponsorizarea de catre Sponsor a evenimentului cultural “Festivalul de jazz”, organizat de Municipiului Timişoara.
4. Durata contractului
Prezentul contract  este valabil pentru anul 2013, evenimentul urmand a se desfasura in perioada 5- 7 iulie 2013.
5. Valoarea contractului
Valoarea totala a contractului este de 7 000 Euro si se achita de catre Sponsor.
6. Drepturile si obligatiile Sponsorului
Drepturile si obligatiile Sponsorului sunt urmatoarele:

6.1
Dreptul de a folosi denumirea de Sponsor in cadrul evenimentului sponsorizat.
6.2
Dreptul de a menţiona numele companiei SC Ursus Breweries SA în legatură cu activitatea de sponsorizare, în diverse materiale. Sponsorul se obligă să nu efectueze reclamă sau publicitatea comercială, anterioară, concomitentă sau ulterioară în favoarea lui sau a altor persoane.
6.3
Logo pe mesh-urile aflate pe boxele scenei, logo-ul sponsorului cu hyperlink şi nume pe pagina oficială a Festivalului de Jazz - Poziţie Bronze.
6.4.
Logo-ul sponsorului pe toate suporturile media (indoor, outdoor, print, logo-ul /numele pe afişul color şi pe fluturaşul Festivalului de Jazz)- Poziţie Bronze.
6.5.   Logo-ul/numele sponsorului în spoturile TV/radio – doar TV poziţie Silver (susţinut de sponsor).
6.6.   Posibilitatea de expunere maximă la evenimentele care se vor desfăşura în cadrul proiectului “Timişoara Capitală Culturală Europeană”, dacă oraşulul îi va fi decernat acest titlu.
6.7.     Sponsorul se obligă să achite integral şi la termen obligaţile menţionate la capitolul 5 şi capitolul 8 din prezentul contract.
6.8.
Posibilitatea amplasării unei structuri personalizate pe teritoriul festivalului- 30 mp.
6.9.    Reclamele sponsorului pe ecranele scenei principale în pauzele dintre concerte- inainte de concert
7. Drepturile si obligatiile Beneficiarului
7.1
Se obligă să acorde Sponsorului toate drepturile menţionate la capitolul 6 din prezentul contract.
8. Alte prevederi

8.1
Părţile isi asuma responsabilitatea de a-şi indeplini obligaţiile contractuale cu bună credinţa ţinând cont de prestigiul entităţiilor implicate în sponsorizare.

8.2
Părţile se vor asigura ca asocierea numelor lor nu va fi utilizată în nici un mod care să aducă prejudicii imaginii sau reputaţiei sponsorilor acestui contract sau membrilor acestuia.

9. Forta majora
9.1
Forta majora - convenita a fi acel eveniment imprevizibil si de neinlaturat, petrecut dupa intrarea in vigoare a contractului, care impiedica partea sau partile sa isi indeplineasca obligatiile asumate, asimilata de obicei unor evenimente cum ar fi: stare de razboi, revolta, exonereaza de raspundere partea care o invoca in conditiile legii.

9.2
Partea care invoca forta majora va inmana celeilalte parti certificare emisa de autoritatea competent in termen de maxim 48 de ore de la obtinerea acesteia. Daca durata confirmata a existentei cazului de forta majora este mai mare de 10 zile, partile se vor reuni in mod obligatoriu pentru a decide conditiile contractului sau rezilierea acestuia. Exonerarea de raspundere opereaza numai pe durata existentei cazului de forta majora.

10. Incetarea contractului
Contractul inceteaza prin:

a. ajungere la termen;

b. acordul partilor;

c. rezilierea de drept de catre oricare dintre parti efectuata in scris dupa expirarea a 30 de zile de la data notificarii celeilalte parti;

d. reziliere de drept cu un preaviz de 10 zile in cazul neindeplinirii sau indeplinirii necorespunzatoare a obligatiilor contractuale, partea in culpa fiind obligate la plata daunelor interese corespunzatoare.

11. Litigii
Partile vor face eforturi pentru rezolvarea pe cale amiabila a oricaror eventuale dispute care decurg din aplicarea acestui contract. In cazul in care acestea nu pot fi solutionate astfel, ele pot recurge la instantele romane judecatoresti competente.

Prezentul contract se completeaza de drept cu legislatia in vigoare.

Documentele aditionale si anexele incheiate ulterior intre parti care privesc executarea obligatiilor contractual convenite, fac parte din actualul contract.

Acest contract s-a incheiat  in 2 exemplare cate un exemplar pentru fiecare parte.  

